laion/Wikipedia-Exotic huggingface dataset:
אליפות העולם בכדוריד 1978

אליפות העולם בכדוריד 1978 היא אליפות העולם התשיעית והיא נערכה על ידי איגוד הכדוריד העולמי. הטורניר התקיים בדנמרק בין ה-26 בינואר ל-5 בפברואר 1978. המשחקים נערכו במספר ערים. משחקי הגמר נערכו בברונבי, עיירה בקרבת קופנהגן. המשחקים נערכו ב-Brøndbyhallen שמכיל כ-7000 מקומות. גרמניה המערבית זכתה באליפות בפעם השנייה בתולדות הנבחרת. מפת הערים המארחות בדנמרק   נסטווד רינגה ואילה פרדריסיה אבנרה הרנינג אסביירג ריבה אורהוס רנרס אולבורג טיסטד ברונבי קלונבורג קוגה אלסינור פרדריקסון רוסקילה נוקבינג אוקרקבי הוייה טוסטרוף אודנסה הקבוצות חולקו ל-4 בתים. מנצחי הבתים והסגנים העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקי הכרעה על המקום הראשון, השלישי, החמישי והשביעי. במשחק האליפות גרמניה המערבית גרמניה המערבית נפגשה עם ברית המועצות וניצחה 19:20. במשחק על המקום השלישי גרמניה המזרחית נפגשה עם דנמרק וניצחה 15:19. במשחק על המקום החמישי יוגוסלביה נפגשה עם פולין וניצחה 19:21. במשחק על המקום השביעי רומניה נפגשה עם שוודיה וניצחה 17:25. נבחרת ישראל בכדוריד לא השתתפה באליפות זו. מידע באתר איגוד הכדוריד העולמי נתונים מאתר טודור66
MG F-type

MG F-type (קרויה גם: MG F-Type Magna) היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה, בין השנים 1931–1932. סך הכול יוצרו 1,250 יחידות. רודסטר קופה (Magna Salonette) "MG F1" (יוצרה בין השנים 1931-1932 בדגמים: 4 מושבים "open tourer" (מחיר היחידה עמד על 250 שטרלינג) ו-4 מושבים "Foursome Coupé" (מחיר היחידה עמד על 289 שטרלינג) "MG F2" (יוצרה בשנת 1932 בדגם 2 מושבים "open tourer") - רודסטר "MG F3" (יוצרה בשנת 1932, בדגמים: 4 מושבים "open tourer" ו-4 מושבים "Foursome Coupé") דגם "MG F-type" מודל "F1 Magna Salonette" דגם "MG F-type" מודל "F1 Magna Salonette" דגם "MG F-type", שנת 1932 דגם "MG F-type", מודל "F1 Magna", שנת 1932 דגם "MG F-type", מודל "F1 Magna", שנת 1932 דגם "MG F-type", מודל "F2", שנת 1932 דגם "MG F-type", מודל "F2", שנת 1932 דגם "MG F-type", מודל "F2", שנת 1932 MG 14/40 MG L-type MG N-type MG P-type MG WA MG MGA MG Midget מדיה וקבצים בנושא MG F-type בוויקישיתוף MG F-type, סרטון באתר יוטיוב MG F-type, סרטון באתר יוטיוב MG Sportscars. Malcolm Green. CLB International. 1997 ISBN 1-85833-606-6 דגם "MG F-type" מודל "f1-magna" - מפרט טכני mgownersclub.co.uk/mg-guides/pre-war/mg-f1-magna Bayne-Powell, Philip (February 2009). "The Magnas and Magnettes". Safety Fast. MG Car Club. 53: 29–35 דגם "MG F-type", תצורת 2 מושבים, ספורט rmsothebys.com/en/auctions/AM16/Amelia-Island/lots/r128-1932-mg-f-type-magna-two-seater-sports דגם "MG F-type", תצורת 2 מושבים, magna historics.co.uk/buying/auctions/2015-08-29/cars/ref-30-1931-mg-f-type-magna Sedgwick, M. (1989). A-Z of Cars of the 1930s. Devon, UK: Bay View Books. ISBN 1-870979-38-9.
לאדה וסטה

לאדה וסטה היא מכונית קומפקטית המיוצרת על ידי חברת הרכב הרוסית AvtoVAZ מאז 2015. הרכב עוצב על ידי סטיב מרטין והוצג באוגוסט 2014, במהלך סלון הרכב הבינלאומי במוסקבה. נכנס לייצור המוני ב-25 בספטמבר 2015 במפעלי החברה באיז'בסק. לאדה וסטה הושקה למכירה כבר החל מחודש נובמבר והפכה לאחת המכוניות הנמכרות ביותר בשוק הרוסי. לאדה מציגה גם גרסת סטיישן ו"קרוס", החל מספטמבר 2017. גרסת רכב "קרוס" וגרסת סדאן, מרווחת יותר הוצגה במחצית הראשונה של שנת 2018. רוב המכוניות מיוצרות במפעל לאדה איז'בסק. ב-2022 הועבר רוב הייצור לעיר טוגליאטי במחוז סמרה. הרכב קיבל ציון 14.1 מתוך 16 במבחני התרסקות של ARCAP הרוסי במסגרת תוכנית בטיחות רכב לשנת 2016. רכבי לאדה וסטה מתחרים במסגרת קבוצת לאדה ספורט באליפות World Touring Car Championship החל משנת 2015 ובהמשך התחרו גם במסגרת קבוצת RC Motorsport בשנת 2017. בשנת 2019 AvtoVAZ חשפה דגם לאדה וסטה TCR, רכב ספורט שמתחרה בתחרויות הסדרה הרוסית למסלולי מרוצים (Russian Circuit Racing Series). מדיה וקבצים בנושא לאדה וסטה בוויקישיתוף "The AvtoVAZ Group has started the mass production of the Lada Vesta". Lada.ru. "Lada reinvents itself with three bold new models". Autocar. 27 באוגוסט 2014. נבדק ב-10 בפברואר 2015. {{cite web}}: (עזרה) "AvtoVAZ presents Lada Vesta and Lada Vesta WTCC". Wroom.ru. 28 באוגוסט 2014. אורכב מ-המקור ב-2014-09-05. נבדק ב-8 בספטמבר 2014. {{cite web}}: (עזרה) "More than 5,000 Lada Vesta sedans have been produced by Lada Izhevsk". "New Lada Vesta Cross Sedan Has More Road Clearance Than A RAV4". "Лада Веста". Авторевю. http://www.motorsport.com/wtcc/news/lada-grab-pole-position-on-vesta-tc1-debut-in-argentina-wtcc/ ערך זה הוא קצרמר בנושא כלי רכב ובנושא רוסיה. אתם מוזמנים לתרום לוויקיפדיה ולהרחיב אותו.
הפנתר הוורוד

הפנתר הוורוד (באנגלית: The Pink Panther), הוא שמה של סדרת סרטי קומדיה שהראשון שבה יצא בשנת 1963. הדמות "הפנתר הוורוד" הופיעה בסרטון קצר שהוצג לפני תחילת כל סרט, בו המפקח קלוזו רודף אחרי הפנתר הוורוד ללא הצלחה; לאחר שזכתה לפופולריות רבה, הוחלט ליצור לה סדרת טלוויזיה משל עצמה, שעלתה לראשונה ב-1969. הסרט "הפנתר הוורוד" (1963) הופק בבימויו של בלייק אדוארדס, אשר גם יצר את הדמות. הסרט עוסק במפקח צרפתי מרושל בשם ז'אק קלוזו. בתחילת הסרט נגנב יהלום ורוד יקר בשם "יהלום הפנתר הוורוד" (אם מסתכלים על היהלום מקרוב ניתן לראות דמות של פנתר ורוד). על המפקח קלוזו מוטלת המשימה למצוא את היהלום. על אף רשלנותו הוא מצליח לפתור את התעלומה, בעיקר דרך מקרה. השחקן-קומיקאי פיטר סלרס, אשר גילם את קלוזו, זכה להצלחה גדולה בעקבות משחקו בסרטים. נעימת הנושא של הפנתר הוורוד התפרסמה אף היא. שם של כנופיית הפנתרים הוורודים מבוססת על הסרט. הפנתר הוורוד (1963) הפנתר הוורוד - ירייה באפילה (1964) שובו של הפנתר הוורוד (1975) הפנתר הוורוד מכה שנית (1976) נקמת הפנתר הוורוד (1978) בעקבות הפנתר הוורוד (1982) הפנתר הוורוד (2006) הפנתר הוורוד 2 (2009) בשנת 1968 הופק "המפקח קלוזו חוזר" (Inspector Clouseau), על פי תסריט שנכתב על ידי תסריטאי שאר הסרטים, תחת אותה חברת הפקה של הסרטים האחרים, בבימויו של באד יורקין, ובכיכובו של אלן ארקין כמפקח השלומיאל, סרט הנחשב טכנית כהמשך הסדרה, אחרי "ירייה באפלה", אך לא זכה לאותה ההצלחה כמו האחרים. הסיבה לשינוי הייתה שבאותה שנה היו פיטר סלרס ובלייק אדוארדס עסוקים בהפקת הסרט "המסיבה". הם חזרו בהמשך ליצור עוד ארבעה סרטים נוספים בסדרה. באחרון שבהם, "בעקבות הפנתר הוורוד", נעשה שימוש בחומר ארכיוני בו מופיע פיטר סלרס, שנפטר ב-1980, כשנתיים לפני הפקת הסרט. בשנת 1993 ביים אדוארדס את סרטו האחרון, "בנו של הפנתר הוורוד", בו כיכב רוברטו בניני, סרט שנכשל הן בקופות והן בביקורת. בעשור הראשון של המאה ה-21 נכנס סטיב מרטין לנעליו של המפקח קלוזו בשתי קומדיות חדשות בסדרה, שזכו להצלחה יחסית. הפנתר הוורוד, ברשת החברתית פייסבוק הפנתר הוורוד, ברשת החברתית אקס (טוויטר) הפנתר הוורוד, סרטונים בערוץ היוטיוב כל סרטי הפנתר הוורוד, באתר IMDb אורי קליין, בלייק אדוארדס, פנתר ורוד עם הומור שחור, באתר הארץ, 22 בדצמבר 2010 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חמור (תת-סוג)

חמור (שם מדעי: Asinus) הוא תת-סוג בסוג סוס שבמשפחת הסוסיים בו כלולים שלושה מינים חיים: הערוד, הפרא והקיאנג. חמור הבית הוא תת-מין המבוית במין ערוד. החמורים הם בעלי דמיון לסוס הרמכי, אך גם בעלי מאפיינים חיצוניים השונים ממנו – ראשם גדול יותר, אוזניהם ארוכות יותר ("אוזני חמור"), והם בעלי רעמת שיער דלילה יותר. בעוד הסוס צוהל, החמורים נוערים. כמו סוסיים אחרים, גם החמורים יכולים להזדווג עם סוס או עם זברה, אך אז נולד יצור כלאיים כמו פרד או זברואיד – בעל חיים עקר שאינו מסוגל להמליט צאצאים. בעברית קרויים נקבת החמור אָתון, וצאצא החמור הצעיר קרוי עַיִר. קולו של החמור מכונה – נעירה. תחת התת-סוג חמור ממוינים המינים והתת-מינים הבאים: ערוד (Equus africanus)‏ ערוד נובי (Equus africanus africanus) ערוד אטלס (Equus africanus atlanticus) – נכחד ערוד סומלי (Equus africanus somalicus) חמור הבית (Equus africanus asinus) חמור אירופי (Equus hydruntinus) – נכחד פרא (Equus hemionus) פרא אנטולי (Equus hemionus anatoliensis) – נכחד פרא מונגולי (Equus hemionus hemionus) פרא פרסי (Equus hemionus onager) פרא סורי (Equus hemionus hemippus) – נכחד בשנות העשרים של המאה העשרים פרא הודי (Equus hemionus khur) פרא טורקמני (Equus hemionus kulan) קיאנג (Equus kiang) קיאנג מערבי (Equus kiang kiang) קיאנג מזרחי (Equus kiang holdereri) קיאנג דרומי (Equus kiang polyodon) קיאנג צפוני (Equus kiang chu) Equus cumminsii – נכחד Equus francisci – נכחד חמור בר יוקון – (Equus lambei) ‏נכחד פרא קב-רגליים – (Equus calobatus) ‏נכחד פרא גמדי – (Equus tau) ‏נכחד חמור זוכה בתרבויות אחדות ליחס שלילי והוא מהווה משל לטיפשות, עקשנות ותמימות אווילית, הגם שבפועל מדובר בבעל חיים ידידותי, נבון וחיובי. סיבה אפשרית לכך היא מקומו השלילי של החמור בתרבויות קדומות, למשל בתרבות המצרית הקדומה שתארה את היהודים כעובדים לחמור. מדיה וקבצים בנושא חמור בוויקישיתוף חמור, באתר ITIS (באנגלית) חמור, באתר NCBI (באנגלית) האקדמיה ללשון עברית, קולות בעלי חיים, באתר האקדמיה ללשון עברית, ‏11 בינואר 2018 International Commission on Zoological Nomenclature (2003). "Usage of 17 specific names based on wild species which are pre-dated by or contemporary with those based on domestic animals (Lepidoptera, Osteichthyes, Mammalia): conserved. Opinion 2027 (Case 3010)". Bull.Zool.Nomencl. 60 (1): 81–84. אורכב מ-המקור ב-2008-04-22. נבדק ב-2010-01-23. Don E. Wilson & DeeAnn M. Reeder, ed. (2005). "Equus asinus". Mammal Species of the World. A Taxonomic and Geographic Reference (3rd ed.). Johns Hopkins University Press. מתתיהו מיזיש, העמים העתיקים וישראל: המצרים, הפרסים, היונים, הרומים, הנוצרים הקדמונים, הערבים והתייחסותם לישראל - ניסיון לבאר את התהוות האנטישמיות הקדמונית, פאדגורזע, דפוס ש.ל. דייטשער, תרס"ט (1909), עמ'5
שמעתין

שמעתין הוא כתב עת תורני שפיט שיצא לאור בישראל החל משנת ה'תשכ"ד על ידי איגוד המורים למקצועות קודש. נכללים בו מאמרים בתנ"ך בתלמוד בהלכה ובחינוך יהודי, בדגש על דרכי הוראת התנ"ך. עד שנת תשע"ג יצאו לאור 184 גיליונות. פרק זה לוקה בחסר. אנא תרמו לוויקיפדיה והשלימו אותו. עם כותבי המאמרים במשך השנים נמנים רבנים, מחנכים, חוקרים תורניים ואנשי אקדמיה, בהם: הרב אלימלך בר-שאול, הרב משה צבי נריה, הרב יעקב אריאל, האדריכל הרב יעקב יהודה, ד"ר מרדכי ברויאר, פרופ' יהודה אייזנברג, הרבנית אסתר פרבשטין ואחרים. קישורים למבחר מאמרים מתוך גיליונות 1-150 באתר דעת מבחר מאמרים סרוקים, באתר רמבי"ש. שמעתין כרכים 121–184 באתר מכללת אורות ישראל שמעתין, באתר OCLC (באנגלית)
הבנק המרכזי של קוריאה הצפונית

הבנק המרכזי של הרפובליקה הדמוקרטית העממית של קוריאה (בקוריאנית: 조선민주주의인민공화국중앙은행) הוא הסמכות המוניטרית העליונה והבנק המרכזי של קוריאה הצפונית, האחראי על הנפקת המטבע של המדינה, וון צפון-קוריאני. הבנק הוקם בתאריך 6 בדצמבר 1947, והוא כפוף להוראות הקבינט של קוריאה הצפונית. הבנק המרכזי מפעיל למעלה מ-220 סניפים ברחבי קוריאה הצפונית, וכן מנפיק כרטיס חיוב עצמאי בשם צ'ונסונג (Chŏnsŏng). נשיא הבנק החל משנת 2014 הוא קים צ'ון ג'יון, אשר החליף את פאק ריונג-צ'ון. ב-15 בפברואר 1946, בתקופת הכיבוש הצבאי הסובייטי בקוריאה (לאחר תום מלחמת העולם השנייה ותום תקופת הכיבוש היפני בקוריאה), הכריזו השלטונות הסובייטים על הקמת הבנק המרכזי של קוריאה הצפונית, שאמור היה להיות תחת שליטת הצבא הסובייטי. עם זאת, הבנק נכשל בהשגת מטרותיו בתקופה זו, כאשר ועדת המעבר הצפון-קוריאנית (שנועדה לקבל את השליטה במדינה עם תום תקופת הכיבוש הסובייטי) בחרה שלא לשתף פעולה עם הבנק, ובמקום זאת להשתמש בשירותיו של בנק החקלאים, שפעל במדינה בתקופה זו. ב-6 בדצמבר 1947, ובמסגרת רפורמה כלכלית מקיפה, אוחד בנק החקלאים עם הבנק המרכזי, במטרה להבטיח פיקוח צמוד יותר מטעם ועדת המעבר הצפון-קוריאנית על המצב המוניטרי במדינה.  כלכלת קוריאה הצפונית וון צפון-קוריאני מדיה וקבצים בנושא הבנק המרכזי של קוריאה הצפונית בוויקישיתוף Frank, Ruediger (6 באפריל 2017). "Consumerism in North Korea: The Kwangbok Area Shopping Center". 38 North. U.S.-Korea Institute, Johns Hopkins University School of Advanced International Studies. נבדק ב-10 באפריל 2017. {{cite news}}: (עזרה) "State leadership bodies elected". The Pyongyang Times. 12 באפריל 2014. נבדק ב-3 בדצמבר 2017. {{cite web}}: (עזרה) "North Korean Economy Watch & Central Bank". McCune, George M. (2007). Korea Today. READ BOOKS. p. 193. ISBN 978-1-4067-2764-7. McCune, 2007, p. 195.
סלביד דיקאמונה

סלביד דיקאמונה (בצרפתית: Clévid Florian Dikamona; נולד ב-23 ביוני 1990) הוא כדורגלן צרפתי-קונגולזי המשחק בעמדת הבלם. דיקאמונה התחיל את הקריירה שלו בקבוצת הילדים של קן-נורד אליו הצטרף בגיל 7. לאחר שנתיים, הקבוצה התפרקה ודיקאמונה הצטרף לקבוצת הילדים "גרנייר" וכעבור שנתיים דיקאמונה הצטרף למחלקת הנוער של קן. בשנת 2008 דיקאמונה הצטרף לקבוצת המילואים של המועדון, אך עקב סכסוך עם הבעלים, לא זכה לחוזה מקצועי בקבוצה הבוגרת. בקיץ 2010 דיקאמונה התאמן עם ליל והרשים בה, אך כיוון שהציעה לו חוזה לעונה אחת, דיקאמונה חתם לשלוש עונות בלה הבר מהליגה השנייה. תחילה, דיקאמונה הצטרף לקבוצת המילואים של המועדון ובפברואר 2011 דיקאמונה ערך את הופעת הבכורה שלו בקבוצה הבוגרת בניצחון 0–1 נגד קלרמון. באוקטובר 2011 דיקאמונה טס לאנגליה על מנת לסכם בשפילד ונסדיי, אך שפילד לא הצליחה להעביר את דמי העברה בזמן ודיקאמונה חזר ללה הבר. בינואר 2012 סיכם בנוטינגהאם פורסט, אך העסקה נפלה עקב פערים כספיים בין נוטינגהאם ללה הבר. בנובמבר 2012 הושאל לפריוס סן-רפאל. בקיץ 2013 דיקאמונה שוחרר מלה הבר וחתם בסדאן. דיקאמונה שיחק 19 משחקי ליגה וכבש שלושה שערים. בתום העונה, דיקאמונה חתם בפור-סור-וי. דיקאמונה, הצליח להשתלב בהרכב הקבוצה, אך נפצע בירך ואיבד את מקומו בהרכב גם לאחר ההחלמה. באוגוסט 2015 דיקאמונה חתם בדאגנהאם אנד רדברידג' מהפוטבול ליג השנייה. דיקאמונה ערך את הופעת הבכורה שלו בקבוצה בניצחון 1–4 נגד צ'רלטון אתלטיק. ביולי 2016 דיקאמונה חזר לצרפת וחתם לשנתיים בבורג פרון. ב-15 ביולי 2017 דיקאמונה חתם בפלטניאס מליגת העל היוונית. ב-31 ביולי 2018 דיקאמונה חתם בבני סכנין מליגת העל, אך בספטמבר 2018 חתם בהארטס מליגת העל הסקוטית. ב-6 באוגוסט 2020, דיקאמונה חתם בקילמרנוק. ביולי 2021, דיקאמונה חתם באוון גרדה קן. דיקאמונה שיחק בצעירותו בנבחרת הנוער של צרפת. ב-1 במרץ 2016 דיקאמונה החליט לייצג את קונגו, דבר שהתאפשר הודות לשורשיו הקונגולזים. ב-17 במאי 2016 דיקאמונה ערך את הופעת הבכורה שלו בנבחרת בהפסד 0–2 למרוקו. מדיה וקבצים בנושא סלביד דיקאמונה בוויקישיתוף סלביד דיקאמונה, באתר Transfermarkt סלביד דיקאמונה, באתר Soccerway סלביד דיקאמונה, באתר WorldFootball.net סלביד דיקאמונה, באתר National Football Teams סלביד דיקאמונה, באתר FootballDatabase.eu יגאל גולדשטיין, ‏רכש נוסף: סלביד דיקאמונה חתם בבני סכנין, באתר ערוץ הספורט, 31 ביולי 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלביד דיקאמונה".
ישנן דרומי

ישנן דרומי (שם מדעי: Somniosus antarcticus) הוא מין של כריש מהסוג ישנן החי רק באוקיינוסים של חצי הכדור הדרומי בקרבת אנטארקטיקה. הוא נפוץ בעומק 400–1,100 מטר מתחת לפני הים. אורכו של כריש זה עד 4.4 מטרים והוא כריש חסר סנפיר גבי ובעל עיניים קטנות ועור אפור-ורדרד. הוא טורף ממארב הניזון בעיקר מסילוניות לרבות מדיונון עצום, חסר החוליות הכבד ביותר וממגוון דגים מסדרת הברקנאים מדגי Dissostichus eleginoides מקבוצת דגים אנטארקטיים. לעיתים רחוקות יותר נמצא בבטנו גם טרף של עופות ימיים או של יונקים ימיים קטנים. נקבת ישנן באורך 3.6 מטרים שנתפסה בצ'ילה הכילה דולפין לווייתני דרומי שלם בבטנה. בעבר שויך מין כריש זה למינים ישנן גרינלנדי או לישנונן פסיפי, אך ב-2004 הוא הפך למין עצמאי. מדיה וקבצים בנושא ישנן דרומי בוויקישיתוף ישנן דרומי, באתר NCBI (באנגלית) ישנן דרומי, באתר האנציקלופדיה של החיים (באנגלית) ישנן דרומי, באתר FishBase (באנגלית) ישנן דרומי, באתר GBIF (באנגלית) ישנן דרומי באתר הרשימה האדומה של IUCN
הדיוויזיה ה-335 (ורמאכט)

הדיוויזיה ה-335 (בגרמנית: 335. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-15 בנובמבר 1940, והועמדה תחת פיקוד מקס דנרליין. במאי 1941 הוצבה הדיוויזיה בצרפת, ולאחר מכן הוצבה בברטאן, כחלק מהארמייה השביעית, ונותרה בצרפת עד לפברואר 1943, ואף השתתפה במבצע אנטון לכיבוש צרפת של וישי בנובמבר 1942. לאחר מכן נשלחה הדיוויזיה לאוקראינה, שם לחמה בקרבות הקשים באגן הדונייץ ובקרב דנייפר כחלק מארמיית הפאנצר הראשונה והארמייה השישית לסירוגין. לאחר מכן לחמה הדיוויזיה בקרבות באוקראינה וברומניה, ובאוגוסט 1944 היא הושמדה במבצע יאשי-קישינב, וב-9 באוקטובר 1944 פורקה הדיוויזיה באופן רשמי. מקס דנרליין (15 בנובמבר 1940 - 27 באוקטובר 1942) קרל קספר (27 באוקטובר 1942 - 7 בספטמבר 1943) זיגפריד רספ (7 בספטמבר 1943 - 30 ביוני 1944) ברכטל (30 ביוני 1944 - 9 באוקטובר 1944) אודות הדיוויזיה באתר lexikon-der-wehrmacht
וסים סג'אד

וסים סג'אד (באורדו: وسیم سجاد; ‏ נולד ב-30 במרץ 1941) הוא פוליטיקאי ועורך דין פקיסטני שכיהן בשתי תקופות כהונה בלתי רצופות כנשיא פקיסטן בפועל מתוקף תפקידו כיושב ראש הסנאט של פקיסטן. סג'אד נולד בעיר ג'לנדהר שבמחוז פנג'אב, הודו הבריטית (כיום בהודו). אביו כיהן כשופט בבית המשפט העליון ובהמשך היה המפקח הראשי על הבחירות בפקיסטן. סג'אד למד בבית ספר תיכון בעיר אבוטאבאד ולאחר סיום לימודיו התקבל ללימודי משפטים באוניברסיטת פנג'אב שבלאהור. הוא זכה במלגת רודס והמשיך את לימודיו באוניברסיטת אוקספורד שם סיים ב-1967 לימודי תואר ראשון במשפט אזרחי ובתורת המשפט. ב-1968 הוא הוסמך כעורך דין באינר טמפל בלונדון. בשובו לפקיסטן הוסמך גם שם כעורך דין והצטרף לקולג' המשפטי של פנג'אב, שם הוא לימד משפט חוקתי בין השנים 1967 – 1977. ב-1985 נבחר סג'אד כחבר בסנאט של פקיסטן מטעם מפלגת הליגה המוסלמית ומספטמבר 1986 ועד דצמבר 1988 שימש כשר המשפטים. עם סיום תפקידו הוא נבחר לתפקיד יושב ראש הסנאט וכיהן בתפקיד זה עד 1997. בתקופה זו הוא כיהן כממלא מקום נשיא פקיסטן בשתי תקופות כהונה קצרות בלתי רצופות לאחר התפטרויותיהם של ע'ולאם איסחאק ח'אן ושל פארוק לע'ארי ועד לבחירת נשיא קבוע לתפקיד. ב-1999 הצטרף סג'אד לקבוצה שתמכה בהפיכה הצבאית של הגנרל פרבז מושארף וב-2003 היה למנהיג סיעת הממשלה בסנאט עד לפרישתו מהחיים הפוליטיים ב-2008. בין השנים 2010 – 2012 הוא נבחר שוב לסנאט וכיהן כמנהיג סיעת האופוזיציה בסנאט. מאז פרישתו הסופית מהחיים הפוליטיים הוא משמש כנשיא האוניברסיטה הלאומית למחשבים ולמדעים. ב-2002 הואשם סג'אד בשימוש בלתי ראוי בכלי רכב ובטלפונים של המדינה בעלות של מיליוני רופי פקיסטני. במשפטו הוא נדון לתשלום קנס אך לא נגזרה עליו תקופת מאסר. אתר האינטרנט הרשמי של וסים סג'אד "Who is Who - Wasim Sajjad | Pride of Pakistan | Legal Services". prideofpakistan.com. Maryam Hussain (2002). "Wasim Sajjad off the Hook, while others rot in jail". South Asia Tribune.
דני מילר (שחקן)

דניאל בנדיקט מילר (באנגלית: Daniel Benedict Miller; נולד ב-2 בינואר 1991) הוא שחקן בריטי. הוא ידוע בעיקר מהופעתו בתפקיד אהרון דינגל באופרת הסבון "אמרדייל" של רשת ITV, עליו זכה בפרסים אחדים כולל שלוש פעמים בפרס הסבון הבריטי לשחקן הטוב ביותר (2011, 2012, 2016). מילר נולד בסטוקפורט שבמנצ'סטר רבתי. תפקידו הגדול הראשון היה ב-2007 בדמות קייל בראון בסדרת הילדים הוותיקה של ה-BBC "גראנג' היל". ב-22 באוקטובר 2011 הופיע מילר יחד עם בני משפחתו בשעשועון הטלוויזיה "All Star Family Fortunes". מ-7 בדצמבר 2012 עד 6 בינואר 2013 כיכב מילר בתפקיד הנסיך מקסים במופע מוזיקלי (Pantomime) של האגדה סינדרלה בתיאטרון גרנד בבלקפול. בתחילת 2013 הופיע מילר בדרמה "Lightfields" של ITV. באפריל 2014 שיחק בתפקיד ויליאם במיני-סדרה "פונדק ג'מייקה", הפקה של ה-BBC לרומן באותו שם מאת דפנה דה מוריאה. לקראת סוף 2013 הצטרף מילר לצוות שחקני הסדרה "סקוט וביילי" בתפקיד קבוע בדמות רוב וודינגטון. הוא עזב את הסדרה בספטמבר 2014 אחרי שהדמות שגילם הועברה ליחידה אחרת. אמרדייל ב-2008 החל מילר להופיע בתפקידו החשוב ביותר בדמות אהרון ליווסי באופרת הסבון "אמרדייל" של רשת ITV. ב-2011 הודיע מילר שהוא עוזב את הסדרה והופעתו האחרונה תהיה באביב 2012. בפברואר 2012 עזב מילר את "אמרדייל". באפריל 2014 הסכים לחזור ולגלם את הדמות של אהרון בסדרה בהמשך אותה שנה. ב-14 באוגוסט 2014 שודר הפרק הראשון אחרי חזרתו לסדרה. ב-2011 הקים מילר יחד עם דניאל ג'ילינגס את ארגון הצדקה "Once Upon a Smile" לזכרו של מפיק "אמרדייל" גאווין בליית'. מדיה וקבצים בנושא דני מילר בוויקישיתוף דני מילר, ברשת החברתית אקס (טוויטר) דני מילר, במסד הנתונים הקולנועיים IMDb (באנגלית) דני מילר, במסד הנתונים הקולנועיים KinoPoisk (ברוסית) Charlotte Grant-West (24 בדצמבר 2012). "Former 'Emmerdale' star Danny Miller joins 'Scott & Bailey'". Digital Spy. נבדק ב-28 בפברואר 2012. {{cite news}}: (עזרה) "'Emmerdale' star Danny Miller to leave soap – Emmerdale News – Soaps". Digital Spy. 18 בנובמבר 2011. נבדק ב-20 במרץ 2013. {{cite web}}: (עזרה) Kilkelly, Daniel. (2014-04-04) Emmerdale: Danny Miller returning as Aaron Livesy. Digitalspy.co.uk. Retrieved on 2016-02-17. Once Upon a Smile - Our Story. Onceuponasmile.org.uk (2015-07-06). Retrieved on 2016-02-17. "Digital Spy reader awards: The winners!". 21 בדצמבר 2011. {{cite web}}: (עזרה) "The winners of the 2016 TV Times Awards winners are..." 2 בדצמבר 2016. {{cite web}}: (עזרה) "2017 Winners". TV Choice Awards. "Revealed - the winners of the Inside Soap Awards 2017! - Inside Soap". 6 בנובמבר 2017. אורכב מ-המקור ב-2018-08-05. נבדק ב-2018-08-05. {{cite web}}: (עזרה) "Inside Soap Awards 2017 shortlist is revealed". 31 באוקטובר 2017. {{cite web}}: (עזרה) "TV Times Awards 2017". "'Doctor Foster has changed my life,' says Suranne Jones as she claims two TV Times awards". 4 בדצמבר 2017. {{cite web}}: (עזרה) "Emmerdale almost achieves clean sweep at Reader Awards". 29 בדצמבר 2017. {{cite web}}: (עזרה) "Corrie's Barbara Knox gets an NTAs מועמדותination". 9 בינואר 2018. {{cite web}}: (עזרה)
דני מילר

האם התכוונתם ל... דני מילר (שחקן) – שחקן בריטי, הידוע מתפקידו בדמות אהרון דינגל באופרת הסבון הבריטית "אמרדייל" דני מילר (דמות בדיונית) – דמות בסדרת הטלוויזיה "Britannia High" דני מילר (כלכלן) (אנ') – כלכלן קנדי (נולד ב-1947) דני מילר (מפיק רדיו) (אנ') – מפיק בפועל של Fresh Air
הדיוויזיה ה-336 (ורמאכט)

הדיוויזיה ה-336 (בגרמנית: 336. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-15 בדצמבר 1940, והועמדה תחת פיקוד יוהאן יואכים שטפר. במאי 1941 הוצבה הדיוויזיה בבלגיה, ולאחר מכן הוצבה בלה האבר ובברטאן, כחלק מהארמייה השביעית. במאי 1942 נשלחה הדיוויזיה לחזית המזרחית, שם לחמה במבצע מקרה כחול וחלק מיחידותיה אף השתתפו בקרב סטלינגרד. בהמשך לחמה הדיוויזיה במבצע סערת חורף כחלק מארמיית הפאנצר הרביעית והארמייה השישית לסירוגין. לאחר מכן לחמה הדיוויזיה בחצי האי קרים, כחלק מהארמייה ה-17, וב-31 במאי 1944 הושמדה הדיוויזיה ושרידיה צורפו לדיוויזיה ה-294. יוהאן יואכים שטפר (15 בדצמבר 1940 - 1 במרץ 1942) ולטר לוכט (1 במרץ 1942 - 11 ביולי 1943) וילהלם קונצה (11 ביולי 1943 - 8 בדצמבר 1943) וולף האגמן (8 בדצמבר 1943 - 31 במאי 1944) אודות הדיוויזיה באתר lexikon-der-wehrmacht
בין אריזונה לנס ציונה

בין אריזונה לנס ציונה היא סדרה תיעודית שנוצרה על ידי חיים הכט ומשודרת בערוץ קשת 12 החל מאוגוסט 2018. הסדרה עוסקת בישראלים הגרים בארצות הברית ובודקת מהם הגורמים המושכים ישראלים להתגורר במדינה זו, תוך השוואה לחיים בישראל. בסדרה משוחח חיים הכט עם ישראלים החיים בארצות הברית ובישראל, ועם אזרחי ארצות הברית שאינם ישראלים. הסדרה עוסקת ביתרונות החיים בארצות הברית, אך גם בחסרונות החיים במדינה. את הסדרה יצר הכט בעקבות כך שבנו עבר להתגורר בארצות הברית. הסדרה נקראת "בין אריזונה לנס ציונה" בשל החריזה ביניהן. בעבר הגיש הכט את הסדרה "בין כרכור לסינגפור" שעסקה בהשוואה בין החיים בסינגפור לחיים בישראל. נדב מנוחין‏, לרדת לאמריקה או להישאר? חיים הכט רק יעשה לכם סחרחורת, באתר וואלה, 6 באוגוסט 2018 עדן יואל, ‏במלוא כיעורו, באתר ‏מאקו‏, 6 באוגוסט 2018 חיים הכט על בנו שגר בארצות הברית: "להיות סבא בסקייפ זה סיוט", באתר ‏מאקו‏, 5 באוגוסט 2018
ניסיון ההתנקשות בניקולאס מדורו

ניסיון ההתנקשות בנשיא ונצואלה ניקולאס מדורו היה ניסיון התנקשות שהתרחש ב-4 באוגוסט 2018 בשעה 17:40 בקראקס בזמן נאום שנשא ניקולאס מדורו במהלך מצעד צבאי שהועבר בשידור ישיר אשר במהלכו התפוצצו שני רחפני נפץ, לפי טענת גורמי הממשל, במטרה להתנקש בנשיא. על פי מקורות שונים, התקיפה התבצעה בעזרת כלי טיס בלתי מאויש או רחפנים מצוידים בחומרי נפץ בזמן נאום שנשא מדורו לכבוד יום השנה ה-81 למשמר הלאומי הבוליבריאני של ונצואלה (אנ'). מדורו עצמו לא נפגע מהפיצוצים, אך, לטענת גורמי הממשל, שבעה חיילי המשמר הלאומי נפצעו. מנגד, מקורות שונים טוענים כי לא היה כלל ניסיון התנקשות וכי מדובר בפיצוץ בלוני גז בבניין סמוך. בנאום שנשא כשעתיים לאחר האירוע, מדורו האשים את הימין הקיצוני במדינה, את נשיא קולומביה חואן מנואל סנטוס ואת גורמי הימין הקיצוני הקולומביאני באחריות לניסיון ההתנקשות, וטען שנעצרו מספר חשודים במעורבות באירוע. חואן מנואל סנטוס הכחיש את ההאשמות. קבוצה בשם "Soldados de Franelas" (חיילים בחולצות T) הודיעה בטוויטר שהיא לוקחת אחריות על ניסיון החיסול, תוך שהיא טוענת שהרחפנים נפגעו מאש צלפים. לקיחת אחריות על ניסיון החיסול, בטוויטר